Roma 6 | IBhayibheli Elikuyi-Internet | INguqulo Yezwe Elisha
6 Ngakho-ke, sizothini? Siqhubeke esonweni, ukuze umusa ongafanelwe uvame?+ 2 Kwangathi kungelokothe kube njalo! Njengoba safa ngokuqondene nesono,+ sizoqhubeka kanjani siphila kuso?+ 3 Noma anazi yini ukuthi sonke esabhapathizelwa kuKristu Jesu+ sabhapathizelwa ekufeni kwakhe?+ 4 Ngakho-ke sangcwatshwa+ kanye naye ngokubhapathizelwa ekufeni kwakhe, ukuze kuthi, njengoba nje uKristu avuswa kwabafileyo ngenkazimulo kaYise,+ nathi ngokufanayo sihambe ekuphileni okusha.+ 5 Ngoba uma siye saba munye naye esimweni sokufa kwakhe,+ ngokuqinisekile siyoba munye naye futhi esimweni sovuko lwakhe;+ 6 ngoba siyazi ukuthi ubuntu bethu obudala babethelwa kanye naye,+ ukuze umzimba wethu onesono wenziwe ungasebenzi,+ ukuze singabe sisaqhubeka siyizigqila zesono.+ 7 Ngoba lowo ofile ukhululiwe esonweni sakhe.+ 8 Ngaphezu kwalokho, uma siye safa kanye noKristu, sikholelwa ukuthi siyophila kanye naye futhi.+ 9 Ngoba siyazi ukuthi uKristu, njengoba esevusiwe kwabafileyo,+ akasafi;+ ukufa akuseyona inkosi phezu kwakhe. 10 Ngoba ukufa akufayo, wakufa kanye kwaba kuphela ngokuqondene nesono;+ kodwa ukuphila akuphilayo, ukuphila ngokuqondene noNkulunkulu.+ 11 Ngokufanayo nani: zibaleni njengabafileyo+ ngempela ngokuqondene nesono kodwa njengabaphilayo+ ngokuqondene noNkulunkulu ngoKristu Jesu. 12 Ngakho-ke ningasivumeli isono ukuba siqhubeke sibusa njengenkosi+ emizimbeni yenu efayo ukuba nilalele izifiso zayo.+ 13 Futhi ningaqhubeki ninikela izitho zenu esonweni+ njengezikhali zokungalungi,+ kodwa zinikeleni kuNkulunkulu njengabaphilayo+ bevela kwabafileyo, namalungu enu kuNkulunkulu njengezikhali+ zokulunga. 14 Ngoba isono akumelwe sibe yinkosi phezu kwenu, njengoba ningekho ngaphansi komthetho+ kodwa ningaphansi komusa ongafanelwe.+ 15 Yini elandelayo? Ingabe kufanele senze isono ngoba singekho ngaphansi komthetho+ kodwa singaphansi komusa ongafanelwe?+ Kwangathi kungelokothe kube njalo! 16 Anazi yini ukuthi uma niqhubeka nizinikela kunoma ubani njengezigqila ukuba nimlalele, niyizigqila zakhe ngoba niyamlalela,+ kungaba ezesono+ ngombono wokufa+ noma ezokulalela+ ngombono wokulunga?+ 17 Kodwa makabongwe uNkulunkulu ngokuthi naniyizigqila zesono kodwa nalulalela ngokusuka enhliziyweni lolo hlobo lwemfundiso enanikelwa kulo.+ 18 Yebo, njengoba nakhululwa+ esonweni, naba yizigqila+ zokulunga.+ 19 Ngikhuluma ngamazwi abantu ngenxa yobuthakathaka benyama yenu:+ ngoba njengoba nje nanikela izitho zenu+ njengezigqila zokungcola+ nokungabi namthetho ninombono wokungabi namthetho, kanjalo manje nikelani izitho zenu njengezigqila zokulunga ninombono wobungcwele.+ 20 Ngoba ngesikhathi niyizigqila zesono,+ nanikhululekile ngokuqondene nokulunga. 21 Siyini-ke isithelo+ enaninaso ngaleso sikhathi? Izinto+ eninamahloni ngazo manje. Ngoba isiphetho salezo zinto ngukufa.+ 22 Nokho, manje, ngenxa yokuthi nakhululwa esonweni kodwa naba yizigqila zikaNkulunkulu,+ nivuna isithelo senu+ esiwubungcwele, futhi ekugcineni ukuphila okuphakade.+ 23 Ngoba inkokhelo yesono ngukufa,+ kodwa isipho+ uNkulunkulu asinikezayo ngukuphila okuphakade+ ngoKristu Jesu iNkosi yethu.+